PMIndiaData/PMIndiaSum huggingface dataset:
ভারত-আফ্রিকা ফোরাম শীর্ষ বৈঠক – আফ্রিকার রাষ্ট্রপ্রধানদের সঙ্গে দ্বিপাক্ষিক বৈঠকে প্রধানমন্ত্রী শ্রী নরেন্দ্র মোদী

রাজধানীতে ভারত-আফ্রিকা ফোরাম শীর্ষ বৈঠকের অঙ্গ হিসেবে আফ্রিকার বিভিন্ন দেশের রাষ্ট্রপ্রধানদের সঙ্গে পৃথক পৃথক বৈঠকে আজ মিলিত হলেন প্রধানমন্ত্রী শ্রী নরেন্দ্র মোদী। জিম্বাবোয়ের প্রেসিডেন্ট এবং আফ্রিকান ইউনিয়নের চেয়ারম্যান মিঃ রবার্ট মুগাবের সঙ্গে এক বৈঠকে রাষ্ট্রসঙ্ঘের সংস্কার এবং সন্ত্রাসবাদের হুমকি প্রসঙ্গে প্রধানমন্ত্রী আলাপ-আলোচনা করেন। বিভিন্ন দ্বিপাক্ষিক স্বার্থ সংশ্লিষ্ট বিষয় সম্পর্কে তাঁদের মধ্যে মতবিনিময় হয়। ভারত ও জিম্বাবোয়ের মধ্যে ঘনিষ্ঠ দ্বিপাক্ষিক সম্পর্কের কথা প্রধানমন্ত্রী বৈঠকে তুলে ধরেন। উল্লেখ্য, প্রেসিডেন্ট মুগাবে ভারত-আফ্রিকা ফোরাম শীর্ষ বৈঠকে সহ-সভাপতির পদ অলঙ্কৃত করছেন। শীর্ষ বৈঠকের প্রস্তুতির বিষয়টি দুই নেতা পর্যালোচনা করেন। ঘানার প্রেসিডেন্ট মিঃ জন দ্রামানি মাহামার সঙ্গেও প্রধানমন্ত্রী এক দ্বিপাক্ষিক বৈঠকে মিলিত হন। দু’দেশের মধ্যে আন্তরিক সম্পর্ক এবং ক্রমপ্রসারমান দ্বিপাক্ষিক বাণিজ্যের বিষয়গুলি আলোচনাকালে উঠে আসে। কৃষি, তথ্যপ্রযুক্তি, দক্ষতা উন্নয়ন, সাইবার নিরাপত্তা এবং নৌ-নিরাপত্তার মতো বিষয়গুলিও দুই নেতার আলোচ্যসূচিতে স্থান পায়। সোয়াজিল্যান্ডের রাজা মহামান্য তৃতীয় মাসওয়াতির সঙ্গেও এক পৃথক বৈঠকে বসেন প্রধানমন্ত্রী শ্রী নরেন্দ্র মোদী। ভারতের উন্নয়ন সম্পর্কে তাঁর চিন্তাভাবনার কথা ব্যক্ত করেন রাজা। বিশেষত, পরিকাঠামো, পুনর্নবীকরণযোগ্য জ্বালানি এবং দক্ষতা উন্নয়নের মতো বিষয়গুলি সম্পর্কে তাঁর মত তিনি প্রধানমন্ত্রীকে জানান। অন্যদিকে, প্রধানমন্ত্রী শ্রী নরেন্দ্র মোদী সোয়াজিল্যান্ডের রাজার নেতৃত্ব ও দৃষ্টিভঙ্গির বিশেষ প্রশংসা করেন এবং তাঁর দেশের উন্নয়নে ভারত সহযোগিতায় প্রস্তুত বলে তাঁকে অবহিত করেন। বেনিন-এর প্রেসিডেন্ট ডঃ বোনি ইয়াই-র সঙ্গেও বৈঠক করেন প্রধানমন্ত্রী। দু’দেশের মধ্যে ক্রমবর্ধমান অর্থনৈতিক সম্পর্ক এবং কৃষি বিকাশ, বিদ্যুৎ উৎপাদন, জল সরবরাহ এবং পরিবহণ সহ সহযোগিতার বিভিন্ন ক্ষেত্র সম্পর্কে তাঁরা মতবিনিময় করেন। প্রধানমন্ত্রী বৈঠক করেন নাইজেরিয়ার প্রেসিডেন্ট মিঃ মোহাম্মাদু বুহারি-র সঙ্গেও। তেল অনুসন্ধান, প্রতিরক্ষা সহযোগিতা এবং রাষ্ট্রসঙ্ঘের সংস্কার সহ বিভিন্ন বিষয় দুই নেতার আলোচনাকালে উঠে আসে। কেনিয়ার প্রেসিডেন্ট মিঃ উহুরু কেনিয়াট্টা-র সঙ্গে বৈঠকে স্বাস্থ্য পরিচর্যা, পরিকাঠামো, দ্বিপাক্ষিক বাণিজ্য এবং অর্থনৈতিক সম্পর্কের মতো বিষয়গুলি নিয়ে কথা বলেন প্রধানমন্ত্রী শ্রী নরেন্দ্র মোদী। দু’দেশের মধ্যে ঐতিহাসিক সম্পর্ক এবং কেনিয়ায় ভারতের প্রভাব সম্পর্কেও তাঁদের মধ্যে আলোচনা হয়। সন্ত্রাসবাদ এবং রাষ্ট্রসঙ্ঘের সংস্কার প্রসঙ্গেও দুই নেতা কথাবার্তা বলেন। দক্ষিণ আফ্রিকার প্রেসিডেন্ট জেকব জুমার সঙ্গে বৈঠকে দু’দেশের ঐতিহাসিক সম্পর্কের স্মৃতিচারণ করা হয়। সন্ত্রাসবাদ, রাষ্ট্রসঙ্ঘের নিরাপত্তা পরিষদের সংস্কার এবং বিশ্বের বিভিন্ন দেশের শাসন ব্যবস্থা সম্পর্কিত প্রতিষ্ঠানগুলির সংস্কার সহ বিভিন্ন বিষয় দুই নেতার আলোচ্যসূচিতে স্থান পায়। উগান্ডার প্রেসিডেন্ট মিঃ ওয়াই মুসেভেনির সঙ্গে প্রধানমন্ত্রী শ্রী নরেন্দ্র মোদীর বৈঠকে দু’দেশের মধ্যে পারস্পরিক সমঝোতা ও সমৃদ্ধির বাতাবরণ প্রসারিত করতে কি কি ব্যবস্থা গ্রহণ করা প্রয়োজন তা নিয়ে বিস্তারিত আলোচনা হয়।
টেক্সাসের হিউস্টনে দাউদি বোহরা সম্প্রদায়ের সদস্যদের সঙ্গে প্রধানমন্ত্রীর সাক্ষাৎ

প্রধানমন্ত্রী শ্রী নরেন্দ্র মোদী আজ টেক্সাসের হিউস্টনে দাউদি বোহরা সম্প্রদায়ের সদস্যদের সঙ্গে কথা বলেন। এই সম্প্রদায়ের সদস্যরা হিউস্টনে প্রধানমন্ত্রীকে সংবর্ধনা দেন। মতবিনিময়ের সময় দাউদি বোহরা সম্প্রদায়ের সদস্যরা সায়েদনা সাহিব – এর সঙ্গে প্রধানমন্ত্রীর যোগসূত্রের কথা উল্লেখ করেন। ইন্দোরে গত বছর তাঁদের এক অনুষ্ঠানে প্রধানমন্ত্রী শ্রী মোদীর সামিল হওয়ার কথাও তাঁরা স্মরণ করেন। মতবিনিময়ের পর, এক ট্যুইটে প্রধানমন্ত্রী বলেন, ‘দাউদি বোহরা সম্প্রদায় সারা বিশ্বে নিজেদের এক স্বতন্ত্র বৈশিষ্ট্য গড়ে তুলেছে। হিউস্টনে এই সম্প্রদায়ের কিছু সদস্যদের সঙ্গে সময় কাটানো এবং বিভিন্ন বিষয় নিয়ে কথা বলার সুযোগ আমার হয়েছে’।
সততার যুগের সূচনা ঘটেছে ভারতে :  ঝাড়খন্ডে উন্নয়নপ্রকল্পের শিলান্যাস ও উদ্বোধন শেষে বললেন প্রধানমন্ত্রী

ঝাড়খন্ডে আজ যে উন্নয়ন প্রকল্পগুলির সূচনা হল তা আগামী দিনেসাঁওতাল পরগণা অঞ্চলের প্রভুত কল্যাণ সাধন করবে এবং আদিবাসী জনসাধারণের ক্ষমতায়নেরপথ তাতে আরও প্রশস্ত হবে। দরিদ্র সাধারণ মানুষ সম্মান ও মর্যাদার সঙ্গে জীবনধারনকরতে আগ্রহী। এজন্য তাঁদের প্রয়োজন উপযুক্ত সুযোগ-সুবিধা। কারণ এর মাধ্যমেই তাঁরাজীবনে উন্নয়নের স্পর্শ অনুভব করেন। বৃহস্পতিবারঝাড়খন্ডের সাহেবগঞ্জে কয়েকটি উন্নয়ন প্রকল্পের শিলান্যাস শেষে একথা বলেনপ্রধানমন্ত্রী শ্রী নরেন্দ্র মোদী। এদিন তিনি গঙ্গা নদীর ওপর একটি চার লেনের সেতুনির্মাণ প্রকল্পের শিলান্যাস করেন, ভিত্তিপ্রস্তর স্হাপন করেন একটি মাল্টিমোডালটার্মিনালেরও। বারানসী-হলদিয়া জলপথে এই টার্মিনালটি এক বিশেষ কাজে আসবে। ৩১১ কিলোমিটার দীর্ঘগোবিন্দপুর-জামতাড়া-দুমকা-সাহেবগঞ্জ সড়কটিরও তিনি এদিন উদ্বোধন করেন। জাতিরউদ্দেশে উৎসর্গ করেন সাহেবগঞ্জ জেলা আদালত প্রাঙ্গন এবং সাহেবগঞ্জ জেলা হাসপাতালসংলগ্ন একটি সৌরবিদ্যুৎ প্রকল্পও। পাহাড়িয়া স্পেশালইন্ডিয়া রিজার্ভ ব্যাটেলিয়ানের কনস্টেবলদের হাতে তিনি এদিন নিয়োগ সম্পর্কিতপ্রতীকী শংসাপত্রগুলি তুলে দেন। স্বনির্ভর গোষ্ঠীর মহিলা শিল্পোদ্যোগীদের হাতেতুলে দেন কয়েকটি স্মার্ট ফোনও। প্রধানমন্ত্রী এদিনমন্তব্য করেন যে ভারতে এখন সততার যুগের সূচনা হয়েছে। দরিদ্র সাধারণ মানুষের দক্ষতাও ক্ষমতার ওপর তাঁর পূর্ণ আস্হা ও বিশ্বাসও রয়েছে। দরিদ্রদের কাছে যাতে তিনিতাঁদের ন্যায্য প্রাপ্য ও অধিকার পৌঁছে দিতে পারেন সেজন্য জনসাধারণের আর্শীবাদওপ্রার্থনা করেন প্রধানমন্ত্রী। /…
প্রধানমন্ত্রীর সঙ্গে ফ্রান্সের বিদেশমন্ত্রীর সাক্ষাৎ

প্রধানমন্ত্রী শ্রী নরেন্দ্র মোদির সাথে শুক্রবার সাক্ষাৎ করলেন ফ্রান্সের বিদেশমন্ত্রী শ্রী লোরেঁত ফ্যাবিয়াস| প্রধানমন্ত্রী তাঁকে সাদর অভ্যর্থনা জানিয়ে প্যারিসে সন্ত্রাসবাদী হামলার তীব্র নিন্দা জানান এবং এই আক্রমনে বহু নিরীহ মানুষের প্রাণহানিতে গভীর শোক প্রকাশ করেন| প্রধানমন্ত্রী পুনরায় গুরুত্ব দিয়ে ভারত ও ফ্রান্সের মধ্যে সামরিক কৌশলগত সহযোগিতার কথা বলেন| এ বছর তাঁর ফ্রান্স সফরের কথা স্মরণ করে প্রধনমন্ত্রী বলেন, এই সফর দু’দেশের দ্বিপাক্ষিক সম্পর্কের ক্ষেত্রে নতুন প্রাণশক্তি ও গতির সঞ্চার করেছে| আসন্ন সি.ও.পি.-২১ সম্মেলনে ইতিবাচক সাফল্য আসবে বলে প্রধানমন্ত্রী আশা প্রকাশ করেন| যা হবে সমতাপূর্ণ, পক্ষপাতশূন্য এবং ইউ.এন.এফ.সি.সি.-এর মূলনীতি ও ধারায় পরিচালিত, বিশেষ করে অভিন্ন কিন্তু পৃথকীকৃত দায়িত্ব এবং নিজ নিজ ক্ষমতা অনুযায়ী কর্তব্যপালনের নীতির দ্বারা পরিচালিত| আর এর মাধ্যমে উন্নয়নশীল দেশ ও ছোট আকারের উন্নয়নশীল দ্বীপ রাষ্ট্রগুলিকে আবহাওয়া পরিবর্তন মোকাবিলায় প্রযুক্তিগত, আর্থিক ও সক্ষমতা তৈরির ক্ষেত্রে সহায়তা করা উচিত| প্রধানমন্ত্রী বলেন, সি.ও.পি.-২১ সম্মেলনে ফরাসী রাষ্ট্রপতি এবং অন্যান্য রাষ্ট্রনেতাদের সঙ্গে আন্তর্জাতিক সৌর-জোট প্রতিষ্ঠার দিকে তিনি তাকিয়ে আছেন| ফরাসী বিদেশমন্ত্রী ভারতের আই.এন.ডি.সি. ঘোষণাকে সাধুবাদ জানান এবং বলেন যে, সি.ও.পি.-২১ সম্মেলনের সাফল্যে ভারত বিশেষ গুরুত্বপূর্ণ ভুমিকা নেবে|
তুমাকুরুতে আয়োজিত রাজ্য পর্যায়ের যুব সম্মেলনে ভাষণদিলেন প্রধানমন্ত্রী

‘যুবশক্তি : ভবিষ্যৎ ভারত সম্পর্কে একচিন্তাভবনা’ শীর্ষক রাজ্য পর্যায়ের এক যুব সম্মেলনে ভিডিও কনফারেন্সের মাধ্যমেভাষণ দিলেন প্রধানমন্ত্রী শ্রী নরেন্দ্র মোদী। কর্ণাটকের তুমাকারু-তে এই যুবসম্মেলনের আয়োজন করা হয়। স্বামী বিবেকানন্দের শিকাগো বক্তৃতার ১২৫তম বার্ষিকী এবংভগিনী নিবেদিতার সার্ধশত জন্মবার্ষিকী উপলক্ষেই এই সম্মেলনের আয়োজন। এছাড়াও,তুমাকুরুর রামকৃষ্ণ বিবেকানন্দ আশ্রমের রজত জয়ন্তী বর্ষপূর্তিও এই সম্মেলনেরআরেকটি উপলক্ষ। প্রধানমন্ত্রী তাঁর ভাষণে বলেন, যুব সমাজের আশা ও আকাঙ্খা অনুভব ও উপলব্ধিকরার জন্য তিনি দেশের তরুণ ও যুবকদের সঙ্গে আলাপচারিতায় মিলিত হওয়ার সম্ভাব্যসমস্ত রকম সুযোগকেই কাজে লাগান। তাঁদের আশা-আকাঙ্খার বাস্তবায়নই তাঁর এক বিশেষলক্ষ্য বলে উল্লেখ করেন তিনি। শ্রী মোদী বলেন, স্বামী বিবেকানন্দের জীবন ওকর্মপ্রচেষ্টার ওপর আলোকপাত করাই এই সম্মেলনের একটি বিশেষ উদ্দেশ্য। শ্রী মোদী তাঁর ভাষণে আরও বলেন যে, স্বাধীনতা আন্দোলনকালে সর্বস্তরেরমানুষের মধ্যে একটি মাত্র সংকল্প বিশেষভাবে অনুপ্রেরণা যুগিয়েছিল, তা হল – দেশকেপরাধীনতার শৃঙ্খল থেকে মুক্ত করা। সমাজ সংস্কার প্রচেষ্টাও যুক্ত ছিল তাতে। প্রধানমন্ত্রী বলেন, উত্তর-পূর্ব ভারতের আবেগ ও অনুভূতিগুলির মধ্যেসমন্বয়সাধনের লক্ষ্যে গত চার বছর ধরে চেষ্টা চালিয়ে যাচ্ছে কেন্দ্রীয় সরকার। এইকাজে সাফল্যও মিলেছে। সংহতি যে কোনও ধরণের উগ্রবাদকে দমন করতে পারে বলে মনে করেনতিনি। সাফল্য অর্জনে সংকল্পবদ্ধ হওয়ার জন্য তরুণ ও যুবকদের আহ্বান জানান শ্রীনরেন্দ্র মোদী। তিনি বলেন, জাতি গঠনের কাজে তরুণ ও যুবশক্তির উদ্যোগী হওয়াপ্রয়োজন। প্রসঙ্গত, মুদ্রা যোজনা, স্বনির্ভর কর্মসংস্থান এবং দক্ষতা বিকাশ কর্মসূচিরকথাও উল্লেখ করেন তিনি। প্রধানমন্ত্রী বলেন, এক উন্নততর বর্তমান এবং এক উজ্জ্বলতর ভবিষ্যতেরলক্ষ্যে অতীতকে জানতে ক্রমশই আগ্রহী হয়ে উঠছে বর্তমান যুব সমাজ।
মানবাধিকার সুরক্ষা(সংশোধন) বিল, ২০১৮ পেশ করার অনুমতি দিল কেন্দ্রীয় মন্ত্রিসভা

প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ মানবাধিকাররক্ষা (সংশোধন) বিল, ২০১৮ পেশ করার প্রস্তাবে নীতিগতভাবে সম্মতি দেওয়া হল। দেশেমানবাধিকারের সুরক্ষা ও বিকাশের স্বার্থেই প্রস্তাবিত বিলটি পেশ করার অনুমোদনদেওয়া হল। বিলটির প্রধানপ্রধান বৈশিষ্ট্যের মধ্যে রয়েছে : 1. শিশুঅধিকার সুরক্ষা সম্পর্কিত জাতীয় কমিশনকে বিশেষ মর্যাদাদান; 2. কমিশনগঠনের ক্ষেত্রে একজন মহিলা সদস্যের অন্তর্ভুক্তি; 3. জাতীয়মানবাধিকার কমিশন এবং রাজ্য মানবাধিকার কমিশনের সভাপতি নির্বাচন ও নিয়োগপ্রক্রিয়ার প্রসার; 4. কেন্দ্রশাসিতঅঞ্চলগুলিতে মানবাধিকার লঙ্ঘনের বিষয়গুলি খতিয়ে দেখতে এক বিশেষ ব্যবস্থা গড়ে তোলা;এবং 5. জাতীয়মানবাধিকার কমিশন এবং রাজ্য মানবাধিকার কমিশনের সভাপতি ও সদস্যদের কার্যকালেরমেয়াদ সংশোধন। এই সংশোধন বিলটি বাস্তবায়িত হলে ভারতের মানবাধিকার রক্ষাসম্পর্কিত সংস্থা ও প্রতিষ্ঠানগুলির ভূমিকা ও দায়িত্বশীলতার মাত্রা বিশেষভাবেবৃদ্ধি পাবে। এছাড়াও, ব্যক্তির জীবন, স্বাধীনতা, সমতা এবং মর্যাদা রক্ষার ক্ষেত্রেবিশেষ সহায়ক হবে এই সংশোধন বিলটি।
প্রধানমন্ত্রীর ব্যাঙ্ককে “সাওয়াসদী পি এম মোদী” অনুষ্ঠানে ভাষণ

ধানমন্ত্রী শ্রী নরেন্দ্র মোদী আজ থাইল্যাণ্ডের ব্যাঙ্ককে “সাওয়াসদী পি এম মোদী” অনুষ্ঠানে ভাষণ দেন। থাইল্যান্ডের সব জায়গা থেকে হাজার হাজার ভারতীয় বংশোদ্ভূতরা এই অনুষ্ঠানে যোগ দেন। ভারত-থাইল্যান্ডের ঐতিহাসিক সম্পর্ক থাইল্যান্ডে বসবাসরত ভারতীয়দের মধ্যে বৈচিত্রের প্রতিফলন হিসেবে প্রধানমন্ত্রী অনুষ্ঠানে দর্শকদের বিভিন্ন ভারতীয় ভাষায় স্বাগত জানান। তিনি বলেন, ভারত-আসিয়ান সম্মেলনে অংশগ্রহণ করার উদ্দেশ্যে তাঁর এটি প্রথম সরকারিভাবে থাইল্যান্ড সফর। দক্ষিণ পূর্ব এশিয়ার সঙ্গে ভারতীয় উপকূলবর্তী রাজ্যগুলির হাজার হাজার বছরের বাণিজ্যিক সম্পর্কের মধ্য দিয়ে ভারত ও থাইল্যান্ডের মধ্যে ঐতিহাসিক সম্পর্ক গড়ে উঠেছে। দুটি দেশের মধ্যে সাংস্কৃতিক ও জীবনশৈলীর মধ্যে মিল থাকায় এই সম্পর্ক সময়ের সঙ্গে সঙ্গে আরো নিবিড় হয়েছে। প্রধানমন্ত্রী জানান, তিনি যে সব দেশে সফর করেন, সেই সব দেশের ভারতীয় সম্প্রদায়ের সঙ্গে সাক্ষাৎ করার চেষ্টা করেন। এই সমস্ত মানুষজন ভারতীয় সংস্কৃতি ও রীতিনীতির দূত বলে তিনি মনে করেন। ‘তিরুক্কুরালের’ থাই অনুবাদ এবং গুরু নানকদেবের ৫৫০তম জন্মজয়ন্তী উপলক্ষে স্মারক মুদ্রার প্রকাশ প্রধানমন্ত্রী তামিল মহাকাব্য ‘তিরুক্কুরাল’-এর থাই অনুবাদটির আনুষ্ঠানিক প্রকাশ করেন। যে কোন মানুষের জীবনে এই বইটি পথ দেখাবে বলে তিনি মন্তব্য করেন। তিনি গুরু নানকদেবের ৫৫০ তম জন্মজয়ন্তী উপলক্ষ্যে একটি স্মারক মুদ্রাও প্রকাশ করেন। শ্রী মোদী বলেন, গুরু নানক দেবের শিক্ষা সমগ্র মানবজাতির কাছে ঐতিহ্যস্বরূপ। আগামী ৯ নভেম্বর কর্তারপুর করিডরের মাধ্যমে কর্তারপুরসাহিবের সঙ্গে সরাসরি যোগাযোগ গড়ে উঠবে। এই উপলক্ষ্যে তিনি সকলকে সেখানে গিয়ে ঘুরে আসতে বলেন। পর্যটনের প্রসার এবং অ্যক্ট ইস্ট নীতির প্রতি দায়বদ্ধতা বুদ্ধ সার্কিটের বিকাশের মাধ্যমে পর্যটন ক্ষেত্রে উন্নয়নের জন্য কি কি পদক্ষেপ নেওয়া হয়েছে, প্রধানমন্ত্রী সেই বিষয়েও জানান। তিনি বলেন, ঐতিহ্য, আধ্যাত্মিক এবং স্বাস্থ্য পর্যটনের প্রসারে সরকার গুরুত্ব দিচ্ছে। পর্যটনের প্রসারের জন্য যোগাযোগ ব্যবস্থার পরিকাঠামোর উন্নয়ন করা হচ্ছে। ভারত গত চার বছরে আন্তর্জাতিক পর্যটন সূচকে ১৮ ধাপ এগিয়ে এসেছে। ভারতের “অ্যাক্ট ইস্ট নীতির” পরিকল্পনার উল্লেখ করে তিনি বলেন, থাইল্যান্ডের সঙ্গে উত্তর-পূর্ব ভারতের যোগাযোগ বাড়ানোর পরিকল্পনা নেওয়া হয়েছে। এই অঞ্চলকে দক্ষিণপূর্ব এশিয়ার প্রবেশদ্বার হিসেবে গড়ে তুলতে সক্রিয় উন্নয়নের উপর গুরুত্ব দেওয়া হয়েছে। প্রধানমন্ত্রী বলেন, ভারত-মায়ান্মার-থাইল্যান্ড ত্রিস্তরীয় মহাসড়কের মাধ্যমে এই দেশগুলির মধ্যে নিরবিচ্ছিন্ন যোগাযোগ গড়ে উঠবে। যার ফলে সমগ্র অঞ্চলের উন্নয়ন ত্বরান্বিত হবে। জনগণের কল্যাণে সরকার দায়বদ্ধ গণতন্ত্রের প্রতি ভারতের দায়বদ্ধতার বিষয়ে গুরুত্ব আরোপ করে প্রধানমন্ত্রী ২০১৯-এর ঐতিহাসিক সাধারণ নির্বাচনের উল্লেখ বলেন। এই নির্বাচনে দ্বিতীয়বারের জন্য আরো বেশি সংখ্যাগরিষ্ঠতা নিয়ে তাঁর সরকার ফিরে এসেছে। প্রধানমন্ত্রী ৩৭০ ধারা বাতিল সহ সাম্প্রতিককালে তাঁর সরকারের গুরুত্বপূর্ণ কিছু সিদ্ধান্ত এবং সাফল্যের কথাও বলেন। বিগত তিন বছরে আট কোটি বাড়িতে রান্নার গ্যাসের সংযোগ পৌছে দেওয়া হয়েছে। এর ফলে সুবিধেভোগীদের সংখ্যা পুরো থাইল্যান্ডের জনসংখ্যার থেকে বেশি হয়েছে। আয়ুষ্মান ভারত প্রকল্প সূচনা করা হয়েছে ৫০ কোটির বেশি ভারতীয়কে স্বাস্থ্য পরিষেবার আওতায় নিয়ে আসার জন্য। তিনি এ-ও জানান, ২০২২ সালের মধ্যে সকলের জন্য পানীয় জল এবং আবাসনের ব্যবস্থা করতে তাঁর সরকার অঙ্গীকারবদ্ধ। /
বিশ্বের দরবারে ভারতের মর্যাদা তুলে ধরার সংকল্প গ্রহণের আহ্বান জানালেন প্রধানমন্ত্রী

স্বামী দয়ানন্দ আজও প্রেরণার উৎস। ১৮৫৭ খ্রিষ্টাব্দে স্বাধীনতা সংগ্রামের সেই প্রত্যুষ লগ্নে প্রতিষ্ঠিত আর্য সমাজকুসংস্কারের বিরুদ্ধে জেহাদ ঘোষণা করে সংস্কারের পেছনে শক্তি ও উৎসাহের যোগান দিয়েছিল। আজ দয়ানন্দ অ্যাংলো ভেদিক (ডি এ ভি)কলেজ-এর পরিচালন কমিটি আয়োজিত ‘নঈ দিশা, নয়া সংকল্প’ শীর্ষক এক অনুষ্ঠানে ভাষণদানকালে একথা বলেন প্রধানমন্ত্রী শ্রী নরেন্দ্র মোদী। প্রতিষ্ঠানের ছাত্র ও শিক্ষকদের সামনে বক্তব্য রাখছিলেন তিনি। প্রধানমন্ত্রী বলেন, ‘নয়া সংকল্প’, অর্থাৎ নতুন সংকল্প তথা অঙ্গীকার হল বিশ্বের দরবারেভারতের মর্যাদা বৃদ্ধি। এই সংকল্প পূরণের মধ্য দিয়েই স্বামী দয়ানন্দের প্রতি আমরা প্রকৃত শ্রদ্ধা জানাতে পারি। প্রাক্তন ছাত্র সহ ডি এ ভি-র মোট ছাত্র সংখ্যা কম নয়, তাই সকলে একযোগে কোন বিষয়ে সংকল্প গ্রহণ করলে অল্পদিনের মধ্যেই বিশেষ ফললাভ সম্ভব। একুশ শতকে বৈজ্ঞানিক দিক থেকে ভারতকে এক আধুনিকরাষ্ট্র হিসেবে গড়ে তোলার জন্য সর্বতোভাবে সচেষ্ট হতে হবে। প্রধানমন্ত্রী বলেন, তাঁর গঙ্গা শোধন কর্মসূচিকে সমর্থন জানানোর প্রতিশ্রুতি দিয়েছে ডি এ ভি কলেজের পরিচালন কমিটি। তাদের এই উদ্যোগকে স্বাগত জানানোর পাশাপাশি আমি এই আশাও পোষণ করি যে জনসাধারণের সক্রিয় অংশগ্রহণের মধ্য দিয়েই এই কর্মসূচি একদিন সফল হয়ে উঠবে। ‘মুদ্রা যোজনা’, ‘স্টার্ট আপ ইন্ডিয়া’ এবং ‘দক্ষতা উন্নয়ন’-এর মতো যুবকল্যাণমুখী কেন্দ্রীয় কর্মসূচিগুলির কথাও প্রসঙ্গত উল্লেখ করেন প্রধানমন্ত্রী।
কেন্দ্রশাসিত অঞ্চলগুলির লেঃ গভর্নরদেরবেতন ও ভাতা সংশোধনের প্রস্তাব অনুমোদিত কেন্দ্রীয় মন্ত্রিসভার বৈঠকে

দেশের কেন্দ্রশাসিতঅঞ্চলগুলির উপ-রাজ্যপাল, অর্থাৎ লেঃ গভর্নরদের বেতন ও ভাতা সংশোধন সম্পর্কিত একটিপ্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতকেন্দ্রীয় মন্ত্রিসভার বৈঠকে। এর ফলে, কেন্দ্রীয় সরকারের সচিব পদমর্যাদার সমানবেতন ও ভাতার সুবিধা পাবেন লেঃ গভর্নররা। মন্ত্রিসভার বৈঠকেস্থির হয়েছে যে ১ জানুয়ারি, ২০১৬ থেকে কেন্দ্রশাসিত অঞ্চলগুলির লেঃ গভর্নদের মাসিকবেতন ৮০ হাজার টাকা থেকে ২ লক্ষ ২৫ হাজার টাকায় উন্নীত করা হবে। এছাড়াও, মহার্ঘভাতা সহ অন্যান্য সুযোগ-সুবিধাও তাঁরা ভোগ করবেন কেন্দ্রীয় সচিবদের মতোই। তবে, লেঃগভর্নদের বেতন ও ভাতা কোন সময়েই কোন রাজ্যের রাজ্যপালদের বেতন ও ভাতা অতিক্রম করেযাবে না। এর আগে,কেন্দ্রশাসিত অঞ্চলগুলির লেঃ গভর্নদের বেতন ও ভাতা সংশোধিত হয়েছিল ১ জানুয়ারি,২০০৬ তারিখে। অন্যদিকে, কেন্দ্রীয় সরকারের সচিবদের ক্ষেত্রে সংশোধিত বেতন ও ভাতাকার্যকর হয়েছে ১ জানুয়ারি, ২০১৬ থেকে।
গুজরাট ফরেন্সিক সাইন্সেস বিশ্ববিদ্যালয়ের সমার্বতনে প্রধানমন্ত্রী

গুজরাট ফরেন্সিক সায়েন্সেস ইউনিভার্সিটির সমাবর্তন অনুষ্ঠানে আজ উপস্হিত ছিলেন প্রধানমন্ত্রী শ্রী নরেন্দ্র মোদী। ঐ অনুষ্ঠানে শ্রী মোদী বলেন, এই বিশ্ববিদ্যালয় এবং এখানকার ছাত্রছাত্রীরা পথপ্রদর্শকের ভূমিকায় রয়েছে। একটি ব্যতিক্রমী পাঠ্যক্রম নির্বাচন করায় ছাত্রছাত্রীদের তিনি প্রশংসাও করেন। এই ধরণের পাঠ্যক্রম যথেষ্ঠ যুগপোযোগী বলে তিনি উল্লেখ করেন। ছাত্রছাত্রীদের প্রধানমন্ত্রী বলেন, তাদের আত্মবিশ্বাস এবং স্হির সংকল্প আগামীদিনে তাদের যথেষ্ঠ সাহায্য করবে। শ্রী মোদী বলেন, একটি দৃঢ় বিচার ব্যবস্হা নাগরিকদের নিরাপত্তা সুনিশ্চিত করে, পাশাপাশি অপরাধও কমায় যা দক্ষ পুলিশবাহিনী এবং যোগ্য বিচার-বিভাগীয় ব্যবস্হার মতোই। তিনি আরও বলেন, মানুষ কোন অপরাধ করলে, তার ভয় থাকা উচিত যে, যে কোন মুহূর্তে সে ধরা পড়ে যেতে পারে। এখানে বিচারসংক্রান্ত বিজ্ঞানের গুরুত্ব অপরিসীম। প্রধানমন্ত্রী ঐ বিশ্ববিদ্যালয়ের প্রশংসা করে বলেন, অপরাধ সংক্রান্ত অনুসন্ধান এবং সঠিক রায় দানের ক্ষেত্রে এই বিশ্ববিদ্যালয় একটি আন্তর্জাতিক মানের মানবসম্পদ ভান্ডার সৃষ্টি করতে পেরেছে। এই বিশ্ববিদ্যালয় বিশ্বব্যাপী নিরাপত্তার ক্ষেত্রে গুরুত্বপূর্ণ ভূমিকা নিয়েছে। ভাষণ প্রসঙ্গে প্রধানমন্ত্রী সাইবার অপরাধ সম্পর্কেও বক্তব্য রাখেন এবং এই প্রেক্ষিতে সাইবার বিচার সংক্রান্ত গবেষনাগারকে শক্তিশালী করার ওপর গুরুত্ব দেন। তিনি আগামী দিনে বিচার ব্যবস্হাকে সহায়তা করতে ডিএনএ প্রোফাইলিং ব্যবহারের ওপর জোর দেন। তাঁর দৃঢ় বিশ্বাস, আগামী দিনে গুরুতর অপরাধ নিবারণ করা সম্ভব হবে। সম্ভব হবে মহিলাদের ওপর অপরাধ করার প্রবণতা কমিয়ে আনাও। এই প্রেক্ষিতে প্রধানমন্ত্রী বিশ্বব্যাপী প্রক্রিয়া প্রগতিশীল পরিবর্তন আনার প্রচেষ্টায় ছাত্রছাত্রীদের সামিল হওয়ার আহ্বান জানান। পাশাপাশি, তাদের উজ্জ্বল ভবিষ্যতও কামনা করেন। /
মহাত্মা জ্যোতিবা ফুলের জন্মবর্ষিকীতে প্রধানমন্ত্রীর শ্রদ্ধার্ঘ্য

নয়াদিল্লি, ১১ এপ্রিল, ২০১৫ প্রধানমন্ত্রী শ্রী নরেন্দ্র মোদী মহাত্মা জ্যোতিবা ফুলের (সম্পূর্ণ নাম জ্যোতিরাও গোবিন্দরাও ফুলে, ১১ই এপ্রিল ১৮২৭ – ২৮ নভেম্বর ১৮৯০) জন্মবার্ষিকীতে তাঁর প্রতি শ্রদ্ধা জানিয়েছেন। এক বার্তায় প্রধানমন্ত্রী বলেছেন, মহাত্মা জ্যোতিবা ফুলে সমাজের শিক্ষা ও সমাজ সংস্কারের মাধ্যমে সমাজের অনুন্নত অংশের মানুষের উন্নতির জন্য আজীবন চেষ্টা করে গেছেন। তাঁর জন্মবার্ষিকীতে শ্রদ্ধা জানিয়েছেন প্রধানমন্ত্রী।
কুরনুল-এর আই আই টিডি এম-কে জাতীয় প্রতিষ্ঠানের মর্যাদা দিতে সংসদে বিল পেশের অনুমতি দিল কেন্দ্রীয়মন্ত্রিসভা

সংসদে ভারতীয়তথ্ যপ্রযুক্তি প্রতিষ্ঠান (সংশোধন) বিল, ২০১৭ পেশ করার প্রস্তাবে আজ সম্মতি দিলকেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আলোচনাক্রমে সংশ্লিষ্ট প্রস্তাবটিতে অনুমোদন দেওয়া হয়। প্রস্তাবিত বিলেকুরনুল-এর ভারতীয় তথ্যপ্রযুক্তি, নকশা ও নির্মাণ সংক্রান্ত প্রতিষ্ঠানটিকে (আই আইটি ডি এম) অন্যান্য তথ্যপ্রযুক্তি সংস্থাগুলির মতো মূল আইনে অন্তর্ভুক্তির সংস্থানরাখা হয়েছে। এর ফলে, কুরনুল-এর ঐ প্রতিষ্ঠানটি একটি জাতীয় গুরুত্বপূর্ণপ্রতিষ্ঠানের মর্যাদা লাভ করবে। /
কমনওয়েলথ ক্রীড়া প্রতিযোগিতায় কুস্তিতে ৫৭ কেজি বিভাগে রৌপ্য পদক জয়ী অংশু মালিককে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় কুস্তিতে ৫৭ কেজি বিভাগে রৌপ্য পদক জয়ী অংশু মালিককে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “জন্মদিনে কুস্তিতে রৌপ্য পদক জয়ের জন্য অংশু মালিককে অভিনন্দন। তাঁর সফল ক্রীড়া জীবন কামনা করি। খেলাধূলার প্রতি তাঁর উৎসাহ ভবিষ্যৎ প্রজন্মকে উৎসাহিত করবে”।
ইরানের মহামান্য শীর্ষ নেতা ও প্রেসিডেন্টকে উপহার ভারতের প্রধানমন্ত্রীর

ইরানের শীর্ষ নেতা মহামান্য আয়াতুল্লা সঈদ আলি হোসেনি খামেইনির হাতেপবিত্র কোরানের এক দুষ্প্রাপ্য পাণ্ডুলিপির বিশেষ সংস্করণ উপহার হিসেবে সোমবার তুলে দিলেন ভারতের প্রধানমন্ত্রী শ্রী নরেন্দ্র মোদী। পবিত্র কোরানের এই পাণ্ডুলিপিটি ছিল সপ্তম শতাব্দীতে চতুর্থ খলিফা হজরত আলির উদ্দেশ্যে নিবেদিত। কুফিক লিপিতে রচিত এই পাণ্ডুলিপিটি ভারতের সংস্কৃতি মন্ত্রকের রামপুর রাজা লাইব্রেরির একটি মূল্যবান সংগ্রহ ও সম্পদ। ইরানের প্রেসিডেন্ট ডঃ হাসান রৌহানির হাতেও পারস্য ভাষায় রচিত মির্জা আসাদুল্লাহ খান গালিবের এক কাব্যসংগ্রহের বিশেষ সংস্করণ উপহার হিসেবে তুলে দেন ভারতের প্রধানমন্ত্রী। এই কাব্য সংগ্রহটির নাম ‘কুলিয়াত-ই-ফার্সি-ই-গালিব’। সুমের চাঁদকৃত রামায়ণের একটি পারস্য ভাষার অনুবাদ গ্রন্থও ইরানের প্রেসিডেন্টকে তিনি উপহার দেন। ‘কুলিয়াত-ই-ফার্সি-ই-গালিব’ কাব্য সংগ্রহটি প্রথম প্রকাশিত হয় ১৮৬৩ সালে। গালিবের ১১,০০০ কবিতা এর মধ্যে সঙ্কলিত রয়েছে। ভারতের প্রধানমন্ত্রী এই দুষ্প্রাপ্য গ্রন্থটির যে সংস্করণটি সোমবার ইরানের প্রসিডেন্টের হাতে তুলে দেন, সেটি ওই কাব্যগ্রন্থের ১৮৬৭ সালের সংস্করণ থেকে পুনর্মুদ্রিত। ১৮৬৭ সালে প্রকাশিত বইটির বেশ কিছু পাতা হারিয়ে যায়। নয়াদিল্লির ভারতীয় সাংস্কৃতিক সম্পর্ক পরিষদের গ্রন্থাগারে সংরক্ষিত মৌলানা আজাদের ব্যক্তিগত সংগ্রহের ১৮৭২ খ্রীষ্টাব্দের সংস্করণে তার সন্ধান পাওয়া যায়। সুমের চাঁদ অনুদিত রামায়ণের পারস্য সংস্করণটি প্রকাশিত হয় ১৭১৫ খ্রীষ্টাব্দে। পরে, ১৮২৬ সালে তার পুনর্মুদ্রণ প্রকাশিত হয়। এই দুষ্প্রাপ্য গ্রন্থটির পাণ্ডুলিপিও সংরক্ষিত রয়েছে রামপুর রাজা লাইব্রেরিতে। ২৬০টিরও বেশি চিত্রশোভিত এই গ্রন্থটি হল সম্ভবত সর্বাপেক্ষা বৃহদায়তনের হাতে লেখা রামায়ণের পাণ্ডুলিপি। ay, 2016…
কেন্দ্রীয় শিক্ষা প্রতিষ্ঠান বিল অনুমোদন করল কেন্দ্রীয় মন্ত্রিসভা

শিক্ষাক্ষেত্রে বড়সড় সংস্কারে গুরুত্বপূর্ণ পদক্ষেপ করল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে পাশ হল ‘দ্য সেন্ট্রাল এডুকেশনাল ইনস্টিটিউশন্‌স (রিজার্ভেশন ইন টিচার্স ক্যাডার) বিল,২০১৯’। এর ফলে,তপশিলি জাতি,তপশিলি উপজাতি,সামাজিক এবং শিক্ষাগতভাবে অনগ্রসর শ্রেণীর বহুদিনের দাবি পূরণ করা সম্ভব হবে। মান্যতা পাবে সংবিধানে দেওয়া তাঁদের জন্য অধিকার। নিশ্চিত হবে,অর্থনৈতিকভাবে পিছিয়ে পড়া শ্রেণীর জন্য ১০ শতাংশ সংরক্ষণ। শিক্ষক ক্যাডারে সরাসরি অন্তর্ভুক্তিতে তপশিলি জাতি,তপশিলি উপজাতি,সামাজিক এবং শিক্ষাগতভাবে অনগ্রসর শ্রেণীর এবং অর্থনৈতিকভাবে পিছিয়ে পড়া শ্রেণীর পূর্ণ প্রতিনিধিত্ব নিশ্চিত হবে। তপশিলি জাতি,তপশিলি উপজাতি,সামাজিক এবং শিক্ষাগতভাবে অনগ্রসর শ্রেণীর এবং অর্থনৈতিকভাবে পিছিয়ে পড়া শ্রেণীর যোগ্য প্রার্থীদের নেওয়ার ফলে উচ্চতর শিক্ষা প্রতিষ্ঠানগুলির শিক্ষার মানও বৃদ্ধি পাবে বলে আশা করা হচ্ছে। বিশ্ববিদ্যালয় এবং কলেজগুলিকে একটি ইউনিট হিসেবে বিবেচনা করা হবে। এখন থেকে বিভাগ বা বিষয়কে ইউনিট হিসেবে বিবেচনা করা হবে না। বিভাগ নয়,বিশ্ববিদ্যালয় বা শিক্ষা প্রতিষ্ঠানগুলিকেই ইউনিট হিসেবে বিবেচনা করে শিক্ষক ক্যাডারে সরাসরি কর্মসংস্থানের সংরক্ষণ করা যাবে। /…
‘ফিট ইন্ডিয়া’ অভিযানের সূচনা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী জাতীয় ক্রীড়া দিবস উপলক্ষে আজ নতুন দিল্লিতে এক অনুষ্ঠানে ‘ফিট ইন্ডিয়া অভিযান’-এর সূচনা করলেন। অনুষ্ঠানটির সূচনায় প্রধানমন্ত্রী দেশের সব মানুষকে ফিটনেসকে তাঁদের জীবনের অঙ্গ করে নেওয়ার আর্জি জানালেন। মেজর ধ্যানচাঁদের জন্মবার্ষিকী উপলক্ষে জন-অভিযানের সূচনা করে প্রধানমন্ত্রী শ্রী নরেন্দ্র মোদী ভারতের ক্রীড়া নক্ষত্র যিনি তাঁর খেলা এবং কৌশলে সারা বিশ্বকে মোহিত করেছিল, সেই মেজর ধ্যানচাঁদকে শ্রদ্ধা জানান। তিনি দেশের তরুণ ক্রীড়াবিদদেরও অভিনন্দন জানান যাঁরা তাঁদের প্রচেষ্টায় বিশ্বমঞ্চে ত্রিবর্ণ রঞ্জিত পতাকাকে গর্বিত করেছে। প্রধানমন্ত্রী বলেন, “তাঁদের পদক শুধুমাত্র তাঁদের কঠোর পরিশ্রমের ফলই নয়, এটি নতুন ভারতের নতুন প্রেরণা এবং নতুন আত্মবিশ্বাসের প্রতিফলন।” প্রধানমন্ত্রী বলেন, ‘ফিট ইন্ডিয়া অভিযান’ জাতীয় উদ্দেশ্য এবং প্রত্যাশায় পরিণত হওয়া উচিৎ। দেশকে প্রেরণা দেওয়ার উদ্যোগে প্রধানমন্ত্রী বলেন, ‘ফিট ইন্ডিয়া অভিযান’ হয়তো শুরু করেছে সরকার কিন্তু মানুষই এটিকে এগিয়ে নিয়ে গেছে এবং সফল করেছে। সাফল্য ফিটনেসের সঙ্গে যুক্ত, প্রধানমন্ত্রী বলেন, “জীবনের যে কোন ক্ষেত্রে আমাদের তারকাদের সাফল্যের ইতিহাস একসূত্রে গাঁথা, তাঁদের মধ্যে বেশিরভাগই ফিট, তাঁদের লক্ষ্য ছিল ফিটনেস এবং তাঁরা ফিটনেসকে পছন্দ করেন।” প্রধানমন্ত্রী বলেন, “প্রযুক্তি আমাদের শারীরিক সক্ষমতা কমিয়ে দিয়েছে। আমাদের প্রতিদিনের ফিটনেস সূচি হারিয়ে গেছে এবং আজ আমরা আমাদের চিরাচরিত অনুশীলন এবং জীবনযাত্রা সম্বন্ধে সচেতন নই যা আমাদের ফিট রাখতে সাহায্য করে। সময়ের সঙ্গে সঙ্গে ফিটনেস সমাজে নিম্নস্তরে পৌঁছে গেছে। আগে একজন ব্যক্তি হাঁটতেন বা কিলোমিটার পর কিলোমিটার সাইকেল চালাতেন। আর আজ মোবাইল অ্যাপ্‌সকে বলতে হয় আমরা ক’পা হেঁটেছি।” প্রধানমন্ত্রী বলেন, “ইদানীং, জীবনযাত্রার কারণে ভারতে অসুখ বাড়ছে। এমনকি যুব সমাজও এর প্রকোপে পড়েছে। ডায়বেটিস ও উচ্চ-রক্তচাপের ঘটনা বাড়ছে। ভারতে শিশুদের মধ্যেও এগুলি দেখা যাচ্ছে। কিন্তু জীবনযাত্রায় সামান্য পরিবর্তন করলেই এই ব্যাধিগুলি আমরা প্রতিরোধ করতে পারি। ‘ফিট ইন্ডিয়া অভিযান’-এর লক্ষ্য জীবনযাত্রায় এই ছোট ছোট পরিবর্তন আনা।” প্রধানমন্ত্রী বলেন, মানুষ, তিনি যে পেশাতেই থাকুন না কেন, মানসিক এবং শারীরিকভাবে সুস্থ থাকলেই তিনি তাঁর পেশায় দক্ষ হয়ে উঠতে পারবেন। যদি শরীর ফিট থাকে তখন আপনি মানসিকভাবেও ফিট থাকবেন। ফিটনেসের সঙ্গে ক্রীড়ার প্রত্যক্ষ যোগাযোগ, কিন্তু ‘ফিট ইন্ডিয়া অভিযান’টির লক্ষ্য ফিটনেসেরও কিছু বেশি। ফিটনেস শুধুমাত্র একটা শব্দ নয়, এটি একটি স্বাস্থ্যকর ও উন্নত জীবনের জন্য প্রয়োজনীয় স্তম্ভ। যখন আমরা কোন লড়াইয়ের জন্য শরীরকে তৈরি করি, তখন আমরা দেশকে লোহার মতো শক্ত করি। ফিটনেস আমাদের ঐতিহাসিক পরম্পরার অংশ। দেশের প্রতিটি কোণেই খেলাধূলা হয়। শরীরচর্চার সময় মনকেও প্রশিক্ষণ দেন তাঁরা যাতে মনঃসংযোগ বাড়ে এবং শরীরে বিভিন্ন অঙ্গের মধ্যে সমন্বয় সাধিত হয়। ‘নিউ ইন্ডিয়াকে ফিট ইন্ডিয়া’ করে গড়ে তুলতে সুস্থ পরিবার এবং সুস্থ সমাজ জরুরি। প্রধানমন্ত্রী বলেন, ‘ফিট ইন্ডিয়া অভিযান’কে শক্তিশালী করতে আজ এই জাতীয় ক্রীড়া দিবসে আমরা শপথ নিচ্ছি। ug, 2018